text: Esbjerg fB på hårdt job i Herning
  08 november 2015 kl. 11.39
  Esbjerg fB kommer søndag på hårdt arbejde i Herning, hvor de forsvarende danske mestre FC Midtjylland tørster efter sejr oven på ydmygelse i Napoli.
  Blot to dage før søndagens kamp i superligaen mod Esbjerg fB vendte FC Midtjylland hjem fra en afstraffelse på 5-0  i Napoli i Europa League.
  Esbjergs cheftræner Jonas Dal  har i ugens løb mærket den ventede positive effekt i spillertruppen af at vinde en fodboldkamp efter sejren sehjren på 2-1 over FC Nordsjælland.
  - Spillerne har været glade og tilfredse, og der er en helt anden stemning i truppen efter sejren. . Troen på, at de bevægelser og løb, man foretager sig, gavner hele holdet, er vigtig, siger Jonas Dal.
  Esbjerg fB har ikke vundet på MCH Arena siden en pokalkamp i april 2011, og i superligaen daterer den seneste sejr sig tilbage til FC Midtjyllands helt unge dage i 2001. Men mange jævnbyrdige opgør og uafgjorte kampe hører med til statistikken.
  Truppen fra 2-1-sejren over FC Nordsjælland har fået genvalg. Michael Jakobsen og Kevin Mensah har siddet over ved flere træningspas i løbet af ugen, men deltog begge fuldt i lørdagstræningen og er klar til kampen, der fløjtes op kl. 16.
  